Nё përgjigje tё kёrkesёs suaj pёr informim, dёrguar nёpёrmjet postёs elektronike më datë 22.11.2022, Autoriteti i Aviacionit Civil, ju bën me dije sa vijon:

Në Shqipëri, Autoriteti kompetent pёr miratimin e njё Organizate pёr Trajnimin  e Ekuipazhit tё Kabinёs (CCTO) është Autoriteti i Aviacionit Civil Shqiptar. Kjo përgjegjësi bazohet në ligjin nr.96/2020 “Kodi Ajror i Republikës së Shqipërisë” dhe në Urdhrin Nr. 262, datë 28.06.2019 “Për kërkesat teknike dhe procedurat administrative në lidhje me ekuipazhin ajror të aviacionit civil” Aneksi V, Pjesa CC, që transpozon Rregulloren (EU) Nr. 1178 / 2011, të ndryshuar. <https://qbz.gov.al/eli/urdher/2019/06/28/262>

Më poshtë janë përgjigjet për pyetjen që i keni drejtuar AAC-s.

***1- A janё tё nevojshme Facilitetet e jashtme, Pishinat etj?***

Aplikantët për marrjen/pajisjen me një Dёshmi të Ekuipazhit të Kabinës duhet tё trajnohen dhe të familjarizohen me pajisjet dhe facilitetet qё mund tё pёrdoren gjatë Operimeve Normale/Anormale dhe Emergjencave tё fluturimit. Ёshtё e nevojshme qё aplikantёt të demonstrojnё se kanë arritur njё familiarizim tё kёnaqshёm me mjedisin e avionit, për kryerjen e detyrave në lidhje me sigurinë e pasagjerёve dhe fluturimit.  Pra, pjesa praktike e Trajnimit e ofruar nёpёrmjet mjediseve dhe pajisjeve tё nevojshme, ёshtё e domosdoshme pёr t`u pёrfshirё, si njё pjesё integrale e  programit tё trajnimit  pёr ekuipazhin e kabinёs. Kёto pajisje mund të jenё tё pёrfshira brenda organizatёs sё trajnimit ose tё kontraktohen pёr pёrdorim nga palё tё treta. Një CCTO mund të bëjë marrëveshje trajnimi me organizata trajnimi ose ofrues të tjerë, por duhet të sigurohet që këto organizata të tjera të jenë në përputhje me kërkesat e aplikueshme dhe të jenë të pranuara nga AAC.

**Këtu pёrfshihen:**

* Model/e (*Mock-up*) të Avionëve [Derё tё Tipit/ Tipave tё avionёve]
* Pajisjet simuluese të kabinës;
* Pajisje tё ndihmёs sё parё;
* Simulatorët e trajnimit të zjarrit, etj;
* Pishinat ( lidhur me trajnimin pёr mbijetesën në ujë).

***2- Ka një kufi minimal për numrin apo sipërfaqet e klasave, zyrave, ambjenteve të trajnimit?***

Trajnimi teorik duhet të zhvillohet në një klasë të pajisur në mënyrë të përshtatëshme  nё madhësi, numёr, kapacitet.  Aplikuesit për një organizatё trajnimi duhet tё dorёzojnё nё AAC, nё fazёn e aplikimit, një vlerësim të aktivitetit të trajnimit të parashikuar për një periudhë 24 mujore, njё plan biznesi të hollësishёm, duke përfshirë dhe evidenca mbi qëndrueshmërinë financiare.

**3- *A duhet të kenë instruktorët e trajnimeve certifikata te vlefshme***?

Lista e instruktorëve dhe ekzaminuesve të trajnimeve që CCTO do të përdorë duhet tё pёrmbajё listen e kualifikimeve të nevojshme për fushën e njohurive që do të mbulojnë  si dhe vlefshmërinё e tyre.

Instruktorët duhet të kenë eksperiencë aktuale ose të mëparshme si anëtarë të ekuipazhit të kabinës. Ata duhet të jenë të trajnuar në aftësitë mësimёdhёnёse dhe të kenë përvojë të gjerë trajnimi si instruktor të ekuipazhit të kabinës në fushën e kompetencës së tyre në një  mjedis trajnimi pёr aplikantё pёr ekuipazhin e kabinës.

Për të siguruar vazhdimësinë e njohurive dhe vlefshmёrinё me materialet e kërkuara të trajnimit, instruktorët që janë të përfshirë në instruktimin e aspekteve të përgjithshme të kursit të trajnimit të ekuipazhit të kabinës duhet të jenë mbajtёs të njё CCA të vlefshme.

***4****-****Ka ndonjë format specifik për mbajtjen e rekordeve të trajnimeve apo formati përpilohet nga CCTO?***

Nuk ka njё format tё standardizuar tё mbajtjes sё rekordeve të Trajnimit.

Tё dhёnat e Trajnimit pёr secilin aplikant të cilat duhet të pёrmbajnё elemente të mjaftueshme tё detajeve të trajnimit duhet të përcaktohet në Manualin e Trajnimit, specifikisht nё Nёndarjen e Ruajtjes sё tё dhёnave, i cili pranohet nga AAC.

***5-*  *Certifikatat për kalimin e kursit lëshohen nga CCTO apo nga AAC?***

Çdo anëtar i ekuipazhit të kabinës pas pёrfundimit me sukses tё kursit fillestar tё trajnimit pajiset me Certifikatë individuale nga Organizata e Trajnimit CCTO, e aprovuar specifikisht nga Autoriteti kompetent për të ofruar një trajnim të tillë, dmth. njё certifikatё e pёrfundimit me sukses tё Trajnimit Teorik pёr ekuipazhin e Kabinёs,  e pёrpos kёsaj lёshohet dhe certifikata e Trajnimit tё tipit tё Avionit. Pёr tё qёnё tё aftё pёr tё operuar si Cabin Crew ёshtё e nevojshme pajisja me Dёshminё e Ekipazhit tё kabinёs e cila lёshohet nga AAC, nё pёrputhje me formatin e EASA Form 142, botimi 1, e cila lёshohet vetëm pas pёrfundimit tё kёtyre trajnimeve tё nevojshme.

***6-*    Ç*farë konsiderohet eksperiencë në aviacion për Menaxherin përgjegjës, drejtuesin e trajnimit, etj?***

Eksperiencё nё aviacion për menaxherin përgjegjës preferueshёm, mund tё jenё detyra operative si anëtar i Ekuipazhit Ajror ose detyra të tjera Trajnuese/ Menaxheriale brenda njё organizate aviacioni.

***7-*    *A aplikon AAC tarifë aplikimi për CCTO?***

Po, AAC aplikon tarifё vjetore pёr Aprovimin e  qendrave të trajnimit, bazuar nё Udhёzimin Nr. 2225, datё 13.05.2013 “Pёr pёcaktimin e Tarifave tё Shёrbimeve nё Aviacionin Civil”, Lidhja 4,  pika 3, me njё vlerё vjetore 100,000 leke.

***8-*  *A aplikon AAC tarifë për miratimin e licencimit të CCTO?***

Nё Udhёzimin Nr. 2225, datё 13.05.2013 “Pёr pёcaktimin e Tarifave tё Shёrbimeve nё Aviacionin Civil” nuk parashikohet njё licencё pёr Organizatёn e Trajnimit tё Ekuipazhit tё Kabinёs.

***9-*    *Licenca e lëshuar nga AAC është me apo pa afat?***

Certifikata e Autorizimit tё Organizatёs sё Trajnimit tё Ekuipazhit tё kabinёs qёndron e vlefshme pa afat skadimi, pёrsa kohё pёrmbushё kёrkesat e Pjesёs- ORA, përveçse kur certifikata është dorëzuar nga mbajtësi, pezulluar ose revokuar për mospёrmbushje të kёrkesave nga AAC.

Për çdo informacion shtesë ju lutem mos hezitoni të na kontaktoni,